গত বৃহস্পতিবার (২৩ নভেম্বর) জাতীয় সংসদে গুম-খুন প্রসঙ্গে বিরোধীদলের নেতা রওশন এরশাদের দেয়া বক্তব্যের জবাব দিতে গিয়ে প্রধানমন্ত্রী শেখ হাসিনা ২০০৯ সালের একটি হিসাব টেনে বলেন, ‘যুক্তরাজ্যে ২ লাখ ৪৫ হাজার নাগরিক গুম হয়েছে। যুক্তরাষ্ট্রের অবস্থা আরও ভয়াবহ। বাংলাদেশ ৫৬ হাজার বর্গমাইলের দেশে ১৬ কোটির ওপরে মানুষ বাস করে। আমরা এত মানুষের সেবা করে যাচ্ছি। কিন্তু উন্নত দেশগুলোর জনসংখ্যা কত? উন্নত প্রযুক্তি ব্যবহার করার পরও তাদের দেশে এত গুম হচ্ছে!’